钦定古今图书集成/明伦汇编/氏族典/第463卷 > 《廖用贤尚友录》 > 傅自修
## 钦定古今图书集成/明伦汇编/氏族典/第463卷 > 《廖用贤尚友录》 > 傅自修

按《万姓统谱》：自修字勤道，察次子。绍兴中监泉市舶
务。秩满，务之宿弊，十去八九。后番商为贪吏所困，号
泣岸下，或诘之，对曰：“昔官有须而白者主，我故多载。
今不见此官人者，吾辈所载，众夺殆尽。”闻于朝。由福
建机幕除提举福建市舶，椎髻之民，举手相贺。知潮
州，海寇猖獗，自修招降之，请于朝，籍为水军，赖以控扼海道。累官直宝文阁。